Naziv studija: Komparativna književnost

Naziv kolegija: Razdoblja književne povijesti II (P2)

Ime nastavnika: Branislav Oblučar

Oblik nastave: predavanja i seminar

Status kolegija: izborni

Broj ECTS bodova: 6

Opis kolegija: Kolegij je posvećen osnovnim problemima književne historiografije i metodologije književne povijesti. Razmatraju se načela i temeljni pojmovi književne historiografije: ideja dijakronije i razvoja književnosti, problemi imenovanja, podjela na periode (vremenske odsječke različite duljine) i načini izmjene književnih razdoblja. U povijesnom slijedu prikazuju se temeljna književnopovijesna razdoblja počevši od romantizma. U pristupu svakom književnom razdoblju postavljaju se pitanja o pripadnoj poetici (implicitnoj ili eksplicitnoj), kao i prevladavajućem žanrovskom sistemu i paradigmatskim djelima/autorima.

Raspored rada: 

1. Uvod 

2. Engleski romantizam. Poezija W. Wordswortha – Sunovrati, Opatija Tintern (u: Antologija pjesništva engleskog romantizma, Zagreb 1996)
- P. B. Shelley: Obrana poezije, u: Povijest književnih teorija (str. 307-314)
- M. Bobinac: Engleski romantizam, u: Uvod u romantizam 

3. Njemački romantizam: E. T. A. Hoffmann, Pješčuljak
- M. Bobinac: „Poetika romantizma“, u: Uvod u romantizam 
- S. Freud: Pojam jeze u književnosti i psihologiji

4. Realizam: Dostojevski, Zapisi iz podzemlja
- V. Žmegač, „Koncepcija realizma. Antinomije zrcala“, u: Povijesna poetika romana (str. 210-226)
- M. Bahtin: Problemi poetike Dostojevskog (str. 252-256, 305-316)

5. Realizam/naturalizam: Henrik Ibsen, Lutkina kuća (Nora)
- B. Helmer: „Ibsen and the realistic problem drama“, u: The Cambridge Companion to Ibsen 
- G. Finney: „Ibsen and feminism“, u : The Cambridge Companion to Ibsen 

6. Simbolizam: Rimbaud, Poezija 
- C. M. Bowra: Naslijeđe simbolizma – Uvod
- Hugo Friedrich, Struktura moderne lirike, poglavlje: Rimbaud

7. Proza esteticizma: R. M. Rilke, Zapisci Maltea Lauridsa Briggea
- V. Žmegač: „Rilkeova proza: na granici pripovijedanja“, u: Istina fikcije 
- M. Solar: „Svijest o krizi kulture – R. M. Rilke, Zapisci Maltea Lauridsa Briggea“, u: Mit o avangardi i mit o dekadenciji / Ukusi, mitovi, poetika

8. Avangarda – manifesti futurizma i dadaizma 
- F. T. Marinetti: „Manifest futurizma“ i T. Tzara: „Manifest dade 1918“, u: M. De Michelli, Umjetničke avangarde XX. stoljeća
- M. Calinescu: „Ideja avangarde“, u: Lica moderniteta (str. 95-114)

9. T. S. Eliot, Pusta zemlja. Tradicija i individualni talent (u: Tradicija, vrijednosti i književna kritika)
- S. M. Bowra: „T. S. Eliot, The Waste Land“, u: Naslijeđe simbolizma
- Michael Coyle: „Fishing, with the arid plain behind me“: Difficulty, Defferal and Form in The Waste Land, u: A Companion to T. S. Eliot

10. Kafka, Proces
- V. Žmegač: „Svijet Franza Kafke“, u: Istina fikcije  (str. 124-142) + V. Žmegač: „Aspekti tumačenja Kafkinih djela“, u: Težišta modernizma (str.135-143)
- M. Solar: „Paradoksi tumačenja – Franz Kafka, Proces“, u: Mit o avangardi i mit o dekadenciji

11. Brecht, epski teatar: Majka hrabrost i njezina djeca
- Erika Fischer-Lichte: „Dijalektika prosvjećivanja: novi čovjek u kazalištu budućnosti“, u: Povijest drame 2 (str. 183-199)
- Robert Leach: „Mother Courage and Her Children“, u: Cambridge Companion to Brecht

12. Postmodernistička proza: Borges, Aleph i Pierre Menard, pisac Don Quijotea (novele u zbirkama Aleph i Izmišljaji)
- M. Solar: Prvo i drugo predavanje: „Paradoks“ + „Aleph“, u: Retorika postmoderne
- V. Žmegač: „Problematika postmoderne. Vedra rezignacija“, u: Povijesna poetika romana (str. 452-464)

13. Metafikcija: Italo Calvino, Ako jedne zimske noći neki putnik
- Patricia Waugh: „What is metafiction…“, u: Metafiction, The Theory and Practice of Self-Conscious Fiction (str. 1-19)
- M. Solar: „Ironija čitanja – Italo Calvino: Ako jedne zimske noći neki putnik“, u: Mit o avangardi i mit o dekadenciji / Ukusi, mitovi, poetika (str. 227-242)

14. Zaključna diskusija

15. Ispit

Obavezna literatura:
Solar, Milivoj. Povijest svjetske književnosti. Zagreb: Golden Marketing, 2003. (od str. 184)

Književna djela navedena u rasporedu rada.

Izborna literatura:

Frano Čale et al. Povijest svjetske književnosti u osam knjiga. Mladost:  Zagreb, 1974-1982. –  mjesta koja pokrivaju cjelokupan opus autora s popisa primarne literature